་མས་མོ་བཏབ། རྩིས་པས་རྩིས་བྱས་པ་ཐམས་ཅད་ཞལ་འཆམས་པར་མི་གཙང་བའི་མནོལ་
གྲིབ་ཀྱིས་རྒྱལ་པོ་དང་ཡུལ་ལྷ་ཐམས་ཅད་འཁྲུགས་འདུག་ཟེར་བ་ལས། དེ་སྨན་པ་མོ་རྩིས་སོགས་ཀྱིས་རྒྱུ་རྐྱེན་གང་ལྟ་བུས་མནོལ་བ་
མ་ཤེས། རྒྱལ་པོའི་བཙུན་མོ་མོང་བཟའ་ཁྲི་ལྕམ་བྱ་བ་ལ་རྩོག་མནོལ་གྱི་བུ་གཅིག་བྱུང་བ་བཙུན་མོས་གསང་ནས་ཁོལ་མོ་གཅིག་
ལ་གཏད་དེ་ཁྱོད་ཀྱིས་སུས་ཀྱང་མི་མཐོང་བར་སྦས་པ་གལ་ཆེ་ཟེར་བ་བཞིན་ཁོལ་མོས་ས་ཕག་
༈་ཞིག་ཏུ་སྦས་པ་ས་བདག་གི་ལྟོ་
ལས་
བར་འཕྲད་པ༴
བདག་ཡུལ་ལྷ་ཐམས་ཅད་ལ་མི་གཙང་བའི་གྲིབ་ཕོག་ནས་འཁྲུགས་པས་རྒྱལ་པོ་དང་ཡུལ་ཁམས་ཐམས་ཅད་
དུ་མི་བདེ་བར་བྱུང་། དེར་ཁོལ་མོ་ཡང་མི་གཙང་བའི་གྲིབ་ཕོག་ནས་ན་སྟེ་མགོ་དང་ཡན་ལག་ཐམས་ཅད་ཞ་གྲུམ་དུ་སོང་། སྨན་
ལས་
པ་བོས་ནས་བསྟན་པས་འདུ་བ་རྣམ་བཞིའི་ནད་མི་འདུག །མི་གཙང་བའི་མནོལ་གྲིབ་ཕོག་འདུག་པས་གང་གིས་མནོལ་མི་ཤེས་
པ་ཁྱོད་ཀྱི་ནད་འདི་ལ་ཕན་པའི་ཐབས་གཞན་མེད་ཟེར་བ་ན། དེར་ཁོལ་མོས་ཁྲི་ལྕམ་གྱི་བུ་སྦས་ཚུལ་རྣམས་ཞིབ་ཏུ་བཤད་
པས་གཅིག་སྨྲས་གཉིས་སྨྲས་རྒྱལ་པོའི་སྙན་དུ་གསན། རྒྱལ་པོས་ཁྲི་ལྕམ་བོས་ནས་དྲིས་པས། ཁྲི་ལྕམ་གྱིས་ཁོལ་མོ་ལ་སྲོག་ཉེན་
ཡོང་དགོངས་ནས་དྲང་པོར་མ་ཞུས་པས། རྒྱལ་པོ་ཐུགས་དགོངས་འཁྲུག་ནས་ཁྲི་ལྕམ་ལ་ཆད་པ་གཅོད་དགོངས་པ་ལ། ཁྲི་ལྕམ་
ཨོ་རྒྱན་རིན་པོ་ཆེའི་དྲུང་དུ་སྐྱབས་འཚོལ་དུ་སོང༌། དེར་ཨོ་རྒྱན་རིན་པོ་ཆེས་རྒྱལ་པོ་ལ་ཕྱག་མདུད་ཡི་གེ་དང་བཅས་པ་བསྐུར་
ནས། ད་བཙུན་མོ་ཁྲི་ལྕམ་འདི་ལ་ཆད་པ་གཅོད་པར་དགོངས་པ་འདྲ་ཡང་། ང་སྣང་སྲིད་བདེན་མེད་དུ་རྟོགས་པའི་རྣལ་འབྱོར་
པ་ཡིན། སྣ་ཚོགས་ཀྱི་སྣང་བ་རྟེན་འབྲེལ་དུ་བསྒྱུར་ཤེས་པ་ཡིན་པས། མི་གཙང་བའི་མནོལ་གྲིབ་འདི་བས་ཉོན་མོངས་དུག་ལྔའི་
-698-

སློབ་དཔོན་ཆེན་པོ་པདྨ་འབྱུང་གནས་ཀྱིས་མཛད་པའི་མནོལ་བསང་ལྷ་ཆབ་སྔོན་མོ།
གྲིབ་ཀྱང་སེལ་བར་བྱེད་ནུས། བྱ་སླ་བ་ཚིག་ཉུང་ལ་དོན་ཆེ་བའི་སེལ་ཐབས་ཡོད། རྫས་དང་ཡོ་བྱད་འདི་ལྟར་དགོས་པས་ཐམས་
ཅད་ཚོགས་པར་གྱིས་ལ། རྒྱལ་པོ་ཐུགས་ཁྲེལ་མི་གནང་བར་སང་རྒྱལ་བློན་འཁོར་བཅས་བསམ་ཡས་ཧས་པོ་རིའི་རྩེ་མོར་བྱོན་
ཅིག །ཅེས་གསུངས་འདུག་པས། རྒྱལ་པོ་ཤིན་ཏུ་དགའ་སྟེ་རྫས་དང་ཡོ་བྱད་རྣམས་བསགས་ནས། སང་ཧས་པོ་རིའི་རྩེ་མོར་
བྱོན་པ་ལ། དེར་སློབ་དཔོན་ཆེན་པོ་བཞུགས་ཏེ་རྒྱལ་པོའི་ཕྱག་ནས་བྱུང་བའི་རྫས་རྣམས་ཐབ་སྣོད་ཡངས་ཤིང་རྒྱ་ཆེ་བའི་ནང་དུ་
བསྲེགས་ཏེ་ཆོ་ག་ནི་འདི་ལྟར་གསུངས་སོ། །ཀྱཻ། སེམས་ཅན་ཀུན་ཀྱང་མ་རིག་འཐིབས་པས་མནོལ། ། །
ཉོན་མོངས་དུག་ལྔས་ཡེ་ཤེས་ལྷ་ལྔ་མནོལ། །སྒོ་གསུམ་མི་དགེས་ལུས་ངག་ཡིད་གསུམ་
མནོལ། །འདུལ་ཁྲིམས་ཉམས་པས་ལུས་ཀྱི་མཁའ་འགྲོ་མནོལ། །དམ་ཚིག་ཉམས་པས་
རྡོ་རྗེ་སློབ་དཔོན་མནོལ། །ཚོགས་གཏོར་ཆུང་བས་མ་དང་མཁའ་འགྲོ་མནོལ། །ཕུད་
ཉམས་ལྷག་མས་ཆོས་སྐྱོང་སྲུང་མ་མནོལ། །སེར་སྣ་བསགས་པས་བཀའ་སྲུང་དམ་ཅན་
མནོལ། །ཏིང་འཛིན་འཁྲུགས་པས་སྲིད་པའི་མ་མོ་མནོལ། །བརྩེ་གདུང་འཁྲུགས་པས་
མཆེད་དང་ལྕམ་དྲལ་མནོལ། །ཞེ་སྡང་འཁྲུགས་པས་ཞི་བའི་ལྷ་རྣམས་མནོལ། །ང་རྒྱལ་
འཁྲུགས་པས་རྒྱས་པའི་ལྷ་རྣམས་མནོལ། །འདོད་ཆགས་འཁྲུགས་པས་དབང་གི་ལྷ་རྣམས་
མནོལ། །ཕྲག་དོག་འཁྲུགས་པས་དྲག་པོའི་ལྷ་རྣམས་མནོལ། །གཏི་མུག་འཁྲུགས་པས་
གསལ་བྱེད་ལྷ་རྣམས་མནོལ། །དཀར་དམར་ཐབ་གཞོབ་ཡུལ་ལྷ་གཉན་པོ་མནོལ། །འཐབ་
འཁོན་འཁྲུགས་པས་བྱེས་ལྷ་གཉན་པོ་མནོལ། །མི་གཙང་ཐབ་ཀྱིས་ཁྱིམ་ལྷ་གཉན་པོ་
མནོལ། །མི་གཙང་དྲི་མས་མགོན་སྐྱབས་ལྷ་རྣམས་མནོལ། ཁྱད་པར་མི་གཙང་བུད་མེད་
བང་སྨེ་ཡིས། །སྟེང་འོག་བར་གསུམ་ལྷ་ཀླུ་གཉན་རྣམས་མནོལ། །ཕུག་ལྷ་སྒོ་ནོར་ཁྱིམ་ལྷ་
ཁྱིམ་བདག་མནོལ། །ལུས་ངག་ཡིད་དང་དགྲ་ལྷ་ཕྲག་ལྷ་མནོལ། །ཀྱེ། ལུས་མནོལ་ལུས་
ཀྱི་མདངས་ཉམས་ལུས་སྟོབས་ཤོར། །མགོ་མཇིང་རོ་སྟོད་ན་ཞིང་མིག་མི་གསལ། །ངག་
མནོལ་སྐད་འགག་ལྐུག་ཅིང་སྨྲ་མི་བདེ། །མཆིལ་སྣབས་མང་ཞིང་སྣ་མཚུལ་ལྕེ་འོག་སྐྲང་། །
ཡིད་མནོལ་ཡིད་མི་བདེ་ཞིང་ཚིག་པ་ཟ། །བརྗེད་ངེས་གཉིད་འཐིབས་བྱིང་ཞིང་མཚན་མོ་
-699-

མཁན་སློབ་ཆོས་གསུམ་ལས། སློབ་དཔོན་ཆེན་པོ་པདྨ་འབྱུང་གནས་ཀྱི་གསུང༌། ༼༣༽
:
-。་སོ
༞༞་སྐྱ་
གཡེར། །མགོ་མནོལ་མགོ་འཁོར་མིག་འགྲིབ་རྣ་བ་འོན། །ཡན་ལག་མནོལ་བས་ཞ་གྲུམ་
སྦྲིད་ཅིང་ན། །ཕོ་མཚན་མནོལ་བས་མི་འགྲེང་རྩ་དཀར་མང༌། །མོ་མཚན་མནོལ་བས་
སྲིད་ཀྱི་སྐྱེ་འཕྲོ་ཆད། །རྒྱབ་བརྟེན་མནོལ་བས་གཞི་ཡི་ལས་མི་འགྲུབ། །དགྲ་ལྷ་མནོལ་
བས་དགྲ་སྲི་ཐད་ཀར་ལྡང༌། །བྱེས་ལྷ་མནོལ་བས་མགོ་འཐོམ་གྲོགས་དང་འབྲལ། །
མགྲོན་ལྷ་མནོལ་བས་མགྲོན་རྣམས་དོན་མི་འགྲུབ། །གཞིས་ལྷ་མནོལ་བས་གཞི་ལ་སྡོད་
མི་ཚུགས། །ཡུལ་ལྷ་མནོལ་བས་ནང་འཁྲུགས་མུ་གེ་འབྱུང༌། ཁང་ལྷ་མནོལ་བས་འཚག་
ཅིང་ཙག་སྒྲ་འབྱིན། །སྦྲ་ལྷ་མནོལ་ན་ཧྲུལ་ཞིང་ལྡོག་འགྱུར་མང༌། །ནོར་ལྷ་མནོལ་བས་
སྟོང་ཞིང་འཕེལ་མི་འགྱུར། །ཕྱུགས་ལྷ་མནོལ་བས་སྤུ་བྱི་ལྟས་ངན་འབྱུང༌། །ཞིང་ལྷ་མནོལ་
ན་ཞིང་ས་ཁོལ་བུར་སྟོང༌། །ཐབ་ལྷ་མནོལ་ན་བཅུད་མེད་སྟོང་ཞིང་འགོང༌། །གྲོགས་
ལྷ་མནོལ་ན་ཟ་ཁར་འགོང་པོ་འཇུག །གོ་མཚོན་མནོལ་ན་གོ་རལ་རྣོ་མཚོན་རྟུལ། །རྟ་ཕོ་
མནོལ་ན་རྒལ་རྔོག་མགོ་ལག་ཉམས། །སྒོ་ཁྱི་མནོལ་ན་སྐད་འགག་མཚན་རྫི་ཞན། ཁ་
རྗེ་མནོལ་ན་མ་རབས་ལད་མོ་ཤོམས། །དབང་ཐང་མནོལ་ན་བརྗེད་ངེས་དབང་པོ་ཞུམ།།
རླུང་རྟའི་ལྷ་མནོལ་སེམས་སྟོར་དོན་མི་འགྲུབ། །སྲོག་གི་ལྷ་མནོལ་གཉིད་འཐིབས་དྲན་
པ་ཉམས། །ལུས་ཀྱི་ལྷ་མནོལ་ཤ་འགུལ་ཤ་རོ་ལྡང༌། །ཕྲག་ལྷ་མནོལ་ན་བཀྲག་མདངས་
གཟི་མདངས་ཉམས། །རྒྱབ་བརྟེན་ལྷ་སྲུང་མནོལ་ན་སེམས་མི་བདེ། །ལུས་ཀྱི་ཤ་མནོལ་
ཤ་འཆོར་ཉམས་སྟོབས་ཆུང༌། །རུས་མནོལ་རུས་ཀུན་ཟུག་ཅིང་སྲིན་འབུ་ལྡང་། ཁྲག་མནོལ་
ཐིག་ལེ་པདྨ་རྣག་ཁྲག་འཛག །ལྤགས་མནོལ་ཆུ་བུར་བརྡོལ་ཞིང་ཟ་ཕྲུག་བྱེད། །ཆུ་རྒྱུས་
རྩ་མནོལ་ཞ་གྲུམ་སྦྲིད་ཅིང་སྐྲང༌། །སྤུ་མནོལ་སྤུ་རྣམས་བྱི་ཞིང་གློག་སྐྱི་འཐུལ། །གཞན་
ཡང་རྨེ་མནོལ་རྩོག་མནོལ་རྨུགས་ཀྱིས་མནོལ། །ཡུག་སའི་མནོལ་དང་རབས་ཆད་ཕོ་
མོའི་མནོལ། །ནལ་བུ་མོ་མཚན་ཟླ་མཚན་འཛག་པའི་མནོལ། །ཟས་མནོལ་གོས་མནོལ་
ཐབ་གཞོབ་འཁོན་གྱི་མནོལ། །ཤི་བའི་དུར་སྲི་གསོན་པོའི་ནང་དམེའི་མནོལ། །སྡིག་ཅན་
-700-

སློབ་དཔོན་ཆེན་པོ་པདྨ་འབྱུང་གནས་ཀྱིས་མཛད་པའི་མནོལ་བསང་ལྷ་ཆབ་སྔོན་མོ།
བཤན་པ་མནའ་ཟན་གྲི་བོའི་མནོལ། །ཕུད་ཉམས་མི་གཙང་ཡས་དང་གླུད་ཀྱིས་མནོལ། །
དེ་ལ་སོགས་པའི་མནོལ་གྲིབ་ཐམས་ཅད་ཀུན། །འབྱུང་བའི་དྭངས་མ་ལྔ་ལས་གྲུབ་པ་ཡི། །ས་
ལ་བརྟེན་ཅིང་ཆུ་ཡིས་རབ་ཏུ་བརླན། །མེ་ཡིས་དྲོད་བསྐྱེད་རླུང་གིས་རབ་བསྐྱོད་པས། །རྩ་
བ་ཀླུ་ཡི་གནས་ནས་སྐྱེས་པའི་ཤིང༌། །རྩེ་མོ་ལྷ་ཡི་གནས་སུ་སྨིན་པའི་ཤིང༌། །ལོ་འདབ་
མི་ཡི་གནས་སུ་ཁྱབ་པའི་ཤིང༌། །དྲི་ཡིས་ཕྱོགས་རྣམས་མ་ལུས་ཁྱབ་པའི་ཤིང༌། ཁ་དོག་
དྲི་རོ་ནུས་བཅུད་ལྡན་པའི་ཤིང༌། །ཤིང་མཆོག་ཙནྡན་དཀར་དམར་ཨ་ག་རུ། །གསེར་
ཤིང་མཁན་པ་གཡུ་ཤིང་ཤུག་པ་དང༌། །དུང་ཤིང་བ་ལུ་སྟག་པ་སྤེན་དཀར་དང༌། །འོམ་བུ་
རྦ་སྨྱུག་ཉ་སྦྲིད་གསེར་མགོ་དང༌། །ཕོ་ཤིང་མོ་ཤིང་བུ་ཤིང་ཤིང་སྣའི་ཚོགས། །འབྲས་བུ་
Etu
གསུམ་དང་བཟང་དྲུག་སྨན་སྣའི་ཚོགས། །དྲི་ལྡན་རོ་ནུས་ཁ་དང་སྐ་བའི་རིགས། །ནས་
འབྲས་གྲོ་དང་སོ་བ་ཡུངས་མ་དང༌། །འབྲུ་སྣ་དཀར་ནག་འབྲུ་ཡི་རིགས་བྱེད་དང༌། །དར་
ཟབ་རིན་ཆེན་རྩི་བཅུད་ཕྱེ་མར་དང༌། །གསེར་སྐྱེམས་ཆང་དང་ཤིང་ཏོག་ཁུ་བའི་བཅུད། །
དཀར་གསུམ་ཕུད་དང་མངར་གསུམ་དྭངས་མ་དང༌། །ཤ་ཁྲག་ལ་སོགས་དབང་པོ་རྣམ་
ལྔའི་གསུར། །བྱིན་གྱིས་བརླབས་པའི་དམ་རྫས་དཀར་དམར་དང༌། །གུ་གུལ་དཀར་ནག་
དྲི་སྤོས་སྣ་ཚོགས་སོགས། །ཕྱི་ནང་གསང་གསུམ་མནོལ་གྲིབ་བསལ་བའི་རྫས། །མེས་
བསྲེག་ཆུས་བཀྲུས་རླུང་གིས་རབ་གཏོར་བའི། །ནམ་མཁའ་བཞིན་དུ་སྟོང་པར་གྱུར་པའི་
ངང༌། །རཾ་ལས་སྐྱེས་པའི་མེ་ལ་བསྲེགས་པ་ཡི། །དྲི་མཆོག་དྲི་གསུར་རྣམ་པ་སྣ་ཚོགས་
ཀྱིས། །ཡེ་ཤེས་དྲི་མེད་ངང་དུ་སངས་གྱུར་ཅིག །ཀྱཻ། མ་རིག་དབང་གིས་མནོལ་ན་རང་
བྱུང་ཡེ་ཤེས་བསང་། །དུག་ལྔའི་དབང་གིས་མནོལ་ན་རིགས་ལྔའི་སངས་རྒྱས་བསང་། །
སྒོ་གསུམ་མི་དགེས་མནོལ་ན་སྐུ་གསུམ་ལྷ་རྣམས་བསང་། །འདུལ་ཁྲིམས་ཞིག་པས་མནོལ་ན་
ལུས་ཀྱི་མཁའ་འགྲོ་བསང༌། །ཕུད་ཉམས་ལྷག་མས་མནོལ་ན་ཆོས་སྲུང་མ༴ ཚོགས་གཏོར་
ཆུང་བས་མནོལ་ན་མ་དང་མཁའ་འགྲོ༴ དམ་ཚིག་ཉམས་པས་མནོལ་ན་རྡོ་རྗེ་སློབ་དཔོན༴
-701-

མཁན་སློབ་ཆོས་གསུམ་ལས། སློབ་དཔོན་ཆེན་པོ་པདྨ་འབྱུང་གནས་ཀྱི་གསུང༌། ༼༣༽
བརྩེ་གདུང་འཁྲུགས་པས་མནོལ་ན་མཆེད་དང་ལྕམ་དྲལ༴ དམ་རྫས་ནང་འགྲས་མནོལ་
ན་གཙང་རིས་མགོན་པོ༴ སེར་སྣ་བསགས་པས་མནོལ་ན་ནོར་ལྷ་གཡང་ལྷ༴ འཁོན་གྲིབ་
མི་གཙང་མནོལ་ན་བཀའ་སྲུང་དམ་ཅན༴ ཏིང་འཛིན་འཁྲུགས་པས་མནོལ་ན་སྲིད་པའི་མ་
མོ༴ བརྩེ་གདུང་ཆུང་བས་མནོལ་ན་སྙིང་རྗེའི་མགྲོན་རྣམས༴ ཞེ་སྡང་འཁྲུགས་པས་མནོལ་
ན་ཞི་བའི་ལྷ་རྣམས༴ ང་རྒྱལ་འཁྲུགས་པས་མནོལ་ན་རྒྱས་པའི་ལྷ་རྣམས༴ འདོད་ཆགས་
འཁྲུགས་པས་མནོལ་ན་དབང་གི་ལྷ་རྣམས༴ ཕྲག་དོག་འཁྲུགས་པས་མནོལ་ན་དྲག་
པོའི་ལྷ་རྣམས༴ གཏི་མུག་འཁྲུགས་པས་མནོལ་ན་གསལ་བྱེད་ལྷ་རྣམས༴ གནོད་གྲིབ་
འཁྲུགས་པས་མནོལ་ན་ཡུལ་ལྷ་གཉན་པོ༔ འཐབ་འཁོན་འཁྲུགས་པས་མནོལ་ན་ཁྱིམ་
ལྷ་གཉན་པོ༴ ཉམས་ཆག་གྲིབ་མས་མནོལ་ན་ལྷག་པའི་ལྷ་རྣམས༴ མི་གཙང་དྲི་ཡིས་མནོལ་
ན་མགོན་སྐྱབས་ལྷ་རྣམས༔ རབས་ཆད་དུཪ་སྲིས་མནོལ་ན་སྲིད་ཀྱི་ལྷ་རྣམས༔ མནའ་
ཟན་གྲི་བོས་མནོལ་ན་ཕོ་ལྷ་དགྲ་ལྷ༴ སྡིག་ཅན་བཤན་པས་མནོལ་ན་ལྷག་པའི་ལྷ་རྣམས༴
དམེ་ཡུགས་མི་གཙང་མནོལ་ན་སངས་བྱེད་རྣམས༴ གཤིན་པོའི་རོ་གྲིབ་མནོལ་ན་ཕྲག་ལྷ་
གཉན་པོ༴ གསོན་པོའི་ནང་དམེས་མནོལ་ན་འགོ་བའི་ལྷ་ལྔ༴ ཐབ་ཀྱིས་མནོལ་ན་ཁང་ལྷ་
སྦྲ་ལྷ༴ གཞོབ་ཀྱི་མནོལ་ན་ཕ་ལྷ་མ་ལྷ༴ ཡུགས་སས་མནོལ་ན་མ་ལྷ་བུ་རྫི༴ ལུས་སྤྱི་
མནོལ་ན་ལྷན་སྐྱེས་ལྷ་རྣམས༴ ངག་མནོལ་གསུང་སྙན་གྲགས་སྟོང་ལྷ་རྣམས༴ ཡིད་
མནོལ་དྲན་བྱེད་གསལ་སྟོང་ལྷ་རྣམས༴ ཡན་ལག་མནོལ་ན་བྱེས་ལྷ་མགྲོན་ལྷ༴ ཀྱཻ། རྨུག་
པ་དྭངས་པར་བྱེད་པའི་ལྷ་རྣམས༴ འཐིབ་པ་སངས་པར་བྱེད་པའི་ལྷ་རྣམས༴ གཙང་རྩོག་
དབྱེ་བར་བྱེད་པའི་ལྷ་རྣམས༴ མནོལ་བ་སངས་པར་བྱེད་པའི་ལྷ་རྣམས༴ ཁྱད་པར་མི་
གཙང་བུད་མེད་བང་རྨེ་ཡིས། །སྟེང་འོག་བར་གསུམ་ལྷ་ཀླུ་གཉན་ལ་སོགས། །ཕུག་ལྷ་སྒོ་
ནོར་ཁྱིམ་ལྷ་ཁྱིམ་བདག་དང༌། །ལུས་ངག་ཡིད་དང་དགྲ་ལྷ་ཕྲག་ལྷ་དང་། །ནོར་ལྷ་གཡང་
ལྷ་གོས་ནོར་ལོངས་སྤྱོད་ལ། །མནོལ་གྲིབ་མི་གཙང་དྲི་མས་གོས་པ་རྣམས། །རྩི་ཤིང་སྨན་
Ë
-702-

སློབ་དཔོན་ཆེན་པོ་པདྨ་འབྱུང་གནས་ཀྱིས་མཛད་པའི་མནོལ་བསང་ལྷ་ཆབ་སྔོན་མོ།
མཆོག་དྲི་གསུར་སྣ་ཚོགས་དང༌། །ཕྱི་ནང་གསང་གསུམ་འདོད་ཡོན་དཔག་མེད་ཀྱིས། །མི་
གཙང་མནོལ་གྲིབ་དྲི་མ་སངས་རྒྱུར་ཅིག །
དེ་ནས་བྱེ་བྲག་ཏུ་བསང་བ་འདི་སྐད་དོ། །ཀྱེ། ཤིང་རྩི་དྲི་བཟང་སྨན་གྱི་དུད་པ་
འདིས། །བླ་མ་ཡི་དམ་མནོལ་བ་སངས་གྱུར་ཅིག །ཡེ་ཤེས་ལྷ་རྣམས་རྩོག་གིས་མནོལ་
གྱུར་ན། །སྨན་སྣ་ཙནྡན་དྲི་ཡིས་སངས་གྱུར་ཅིག །འཇིག་རྟེན་ལྷ་རྣམས་རྩོག་གིས་མནོལ་གྱུར་
ན། །སྤོས་དཀར་ཤིང་སྣའི་དྲི་ཡིས༴ མ་སྲིང་མཁའ་འགྲོ་རྩོག་གིས་མནོལ་གྱུར་ན། །བྷ་
ལ་དྷཱ་ར་དྲི་ཡིས༴ ཆོས་སྐྱོང་སྲུང་མ་རྩོག་གིས་མནོལ་གྱུར་ན། །ཤ་ཁྲག་སྣ་ཚོགས་དྲི་ཡིས༴
གཙང་རིས་མགོན་པོ་རྩོག་གིས་མནོལ་གྱུར་ན། །དཀར་གསུམ་མངར་གསུམ་དྲི་ཡིས༴ ལྷ་
སྲིན་སྡེ་བརྒྱད་རྩོག་གིས་མནོལ་གྱུར་ན། །ཤིང་རྩི་སྨན་མཆོག་དྲི་ཡིས༴ བཀའ་སྲུང་དམ་
ཅན་རྩོག་གིས་མནོལ་གྱུར་ན། །ཕྱེ་མར་འོ་སྐོལ་དྲི་ཡིས༴ ལྷ་རྣམས་མི་གཙང་རྩོག་གིས་
མནོལ་གྱུར་ན། །སྤོས་དཀར་གཡུ་ཤུག་དྲི་ཡིས༴ ཀླུ་རྣམས་མི་གཙང་རྩོག་གིས་མནོལ་
གྱུར་ན། །ཀླུ་སྨན་སྣ་ཚོགས་དྲི་ཡིས༴ གཉན་རྣམས་མི་གཙང་རྩོག་གིས་མནོལ་གྱུར་ན། །
དར་ཚོན་སྟག་གཟིག་དྲི་ཡིས༴ ས་བདག་མི་གཙང་རྩོག་གིས་མནོལ་གྱུར་ན། །ཉ་སྦྲིད་
གསེར་མགོ་དྲི་ཡིས༴ གནས་བདག་མི་གཙང་རྩོག